jkorsvik/nowiki_second_scrape_merged huggingface dataset:
Amantle Montsho

Amantle Montsho (født 4. juli 1983) er en sprinter fra Botswana som spesialiserer seg på 400 meter. Hun deltok under Sommer-OL 2004 og 2008, hvor hun kom til finalen i den siste. Hun har også deltatt under Verdensmesterskapet i friidrett.
Hennes klart største meritt er VM-gullet på 400 meter i VM 2011.
Av litt mindre meritter er to seire i det Afrikanske mesterskapet på 400 m, seire i All-Africa Games 2007, 2010 IAAF Continental Cup og Commonwealth Games 2010. Med sin seier i Commonwealth-lekene ble hun Botswanas første vinner i lekene. Hun vant 400 meter under Bislett Games 2011.
Hennes personlige rekorder er 23,05 på 200 meter og 49,83 på 400 m. Hun er nasjonal rekordholder for Botswana på 400 m både innendørs og utendørs.
Montsho var flaggbærer under åpningen av Sommer-OL i London i 2012.


== Referanser ==


== Eksterne lenker ==
(de) Amantle Montsho – Munzinger Sportsarchiv 
(en) Amantle Montsho – Olympics.com 
(en) Amantle Montsho – Olympic.org 
(en) Amantle Montsho – Olympedia 
(en) Amantle Montsho – Sports-Reference (OL-resultater – arkivert) 
(en) Amantle Montsho – Commonwealth Games Federation 
(en) Amantle Montsho – World Athletics 
(en) Amantle Montsho – Diamond League 
(en) Amantle Montsho – Track and Field Statistics
«Solen» (1559)

«Solen» var et dansk-norsk orlogsskip som ble kjøpt av en borger i Lübeck i 1559. Trolig var dette skipet bygd og sjøsatt i Norge. Dette skipet deltok i den nordiske sjuårskrigen 1563-1570 og hadde vært i samtidige sjøslager fram til det tredje slaget ved Öland den 25. juli 1566. Det forliste under stormen som senket 12 dansk-norske og 3 lübeckske skip med tap av trolig 5 000 liv inkludert besetningen ombord på «Solen».
Det var et mindre orlogsskip med en bestykning på 18 kanoner, hvorav 2 større stykker kalt «slanger» (kanon med lang løp) og 16 mindre stykker kalt «barser», gaffelmontert skyts av smijern som også var bakladekanoner ved bruk av kamre som lades med ammunisjon og kruttladning og settes inn i bakstykket. Det er også et annet begrep for falkonetter som var lagd av jern istedenfor metall (bronse), med en lengde på opptil 3 meter. Kaliberet på en slik «barse» kunne være på 5 til 7 cm for massive prosjektiler.Den normale størrelsen på besetningen ombord på «Solen» kan ha vært mindre enn det som har blitt oppgitt, i løpet av sjøkrigen mot svenskene ble det vanlige å ha så mange menn som mulig på krigsfartøyene, spesielt ettersom man måtte ha mange stridsdyktige menn under de blodige kampene.   En kuriositet er fargen på barsene, disse fikk en overflatebehandling med tykk maling. I 1563 ble en maler under navnet Henrik Maler betalte for å ha malte samtidige barser på 38 skip inkludert «Solen» med rødefarge.


== Referanser ==


== Litteratur ==
Michael H. Mortensen; Dansk Artilleri indtil 1600 1999 ISBN 87-89022-38-6
Henrik Christensen; Orlogsflådens skibe gennom 500 år – Bind 1 2010 ISBN 978-87-89022-78-9


== Eksterne lenker ==
«Solen» (1559) Arkivert 15. desember 2005 hos Wayback Machine.
Frank Casañas

Yennifer Frank Casañas Hernández (født 18. oktober 1978) er en spansk diskoskaster. Han konkurrerte for Cuba frem til mai 2008. I Sommer-OL 2008 representerte han Spania, og ble nummer fem.
Hans personlige bestenotering er 67,91 meter, fra et stevne i Castellón de la Plana i juni 2008.


== Referanser ==


== Eksterne lenker ==
(en) Frank Casañas – Olympics.com 
(en) Frank Casañas – Olympic.org 
(en) Frank Casañas – Olympedia 
(en) Frank Casañas – Sports-Reference (OL-resultater – arkivert) 
(en) Frank Casañas – World Athletics 
(en) Frank Casañas – Diamond League 
(en) Frank Casañas – Track and Field Statistics
Denisa Rosolová

Denisa Ščerbová-Rosolová (født 21. august 1986 i Karviná, Tsjekkoslovakia) er en tsjekkisk friidrettsutøver. Hun konkurrer i sjukamp og har der sin beste øvelse i lengdehopp.
Hennes bestenotering er 6,68 m i lengde (juli 2004 i Grosseto) og 5828 poeng i sjukamp (juli 2006 in Tábor). Hun har siden 2001 representert klubben AK SSK Vítkovice i Ostrava. Hennes trener er Aleš Duda.


== Referanser ==


== Eksterne lenker ==
(en) Denisa Rosolová – Olympedia 
(en) Denisa Rosolová – Sports-Reference (OL-resultater – arkivert) 
(cz) Denisa Rosolová – Tsjekkias olympiske komité 
(en) Denisa Rosolová – World Athletics 
(en) Denisa Rosolová – European Athletic Association 
(en) Denisa Rosolová – Diamond League 
(en) Denisa Rosolová – Track and Field Statistics
Årstad Idrettslag

Årstad Idrettslag eller Aarstad Idrætslag som det het ved stiftelsen 8. november 1918 er et idrettslag fra bydelen Årstad i Bergen, som blant annet driver med fotball, håndball og orientering.


== Stiftelsen ==
Idrettslaget ble stiftet i 1918 etter flere forsøk på å starte et idrettslag innen Årstad-distriktet. Den første tiden hadde idrettslaget friidrett og fotball på programmet og ble tatt opp i Bergens Fotballkrets i 1921. Ny-Solheim Idrettslag (stiftet 23. februar 1925) gikk inn i Årstad IL i 1936.


== Fotball ==
Hjemmebane for Årstad IL er Rautjern, som består av klubbhus og bane.


=== Norgesserien ===
Klubben var med i første sesong av Norgesserien i 1937–38 og endte på fjerdeplass i Distrikt VI. Den påfølgende sesongen endte klubben nest sist, men unngikk nedrykk og endte på samme plass året etter. Da Norgesserien ble gjenopptatt etter den andre verdenskrig, hadde Årstad fortsatt plass i Distrikt VI og endte 1947–48-sesongen på en tredjeplass. Det holdt dessverre ikke til plass i den nye Hovedserien, hvor Brann ble distriktets eneste representant.


=== Hovedserien ===
I 1951–52-sesongen var Årstad endelig tilbake i det øverste selskap og sikret plassen med en sjetteplass. Men oppholdet ble kortvarig og klubben endte helt sist sesongen etter. Klubben prøvde seg på nytt i både 1956–57- og 1958–59-sesongen, men begge forsøkene endte med direkte nedrykk.


=== 2. divisjon ===
Etter overgangen til nytt divisjonsystem i 1963, begynte Årstad å klatre igjen. Klubben rykket opp til 2. divisjon, og endte på femteplass i 1964-sesongen. Men det endte som før med syvendeplass og nedrykk sesongen etter.


== Håndball ==
Klubbens håndballag for kvinner spiller i 2. divisjon sesongen 2013/14. De spiller hjemmekampene i Haukelandshallen. 


== Kjente utøvere ==
Thomas Tennebø, fotball


== Referanser ==


== Eksterne lenker ==
(no) Offisielt nettsted 
Årstad IL på Norges Fotballforbunds nettsider
Märt Israel

Märt Israel (født 23. september 1983 i Karksi-Nuia) er en diskoskaster fra Estland. Hans bestenotering er 66,98 meter fra mai 2011 i Chula Vista.


== Referanser ==


== Eksterne lenker ==
(en) Märt Israel – Olympics.com 
(en) Märt Israel – Olympic.org 
(en) Märt Israel – Olympedia 
(en) Märt Israel – Sports-Reference (OL-resultater – arkivert) 
(en) Märt Israel – World Athletics 
(en) Märt Israel – European Athletic Association 
(en) Märt Israel – Diamond League 
(en) Märt Israel – Track and Field Statistics
Sachsen-Römhild

Hertugdømmet Sachsen-Römhild, eller bare Sachsen-Römhild, var en historisk stat og et såkalt ernestinsk hertugdømme  regjert av huset Wettin innenfor den nåværende tyske delstaten Thüringen. Hertugdømmet ble opprettet i 1680 ved oppdelingen av  Sachsen-Gotha. Hertugdømmet ble oppløst etter at den barnløse Henrik, hertug av Saxen-Römhild, døde i 1710.
Christine av Sachsen-Eisenberg

Christine (født 4. mars 1679 i Eisenberg, død 24. mai 1722 i Glücksburg) var prinsesse av Sachsen-Eisenberg, gift hertuginne av Slesvig-Holsten-Sønderborg-Glücksborg. 
Hun var datter av hertug Christian av Sachsen-Eisenberg (1653–1707) og Christiane av Sachsen-Merseburg (1659–1679). Den 15. februar 1699 giftet hun seg i Eisenberg med hertug Philip Ernst av Slesvig-Holsten-Sønderborg-Glücksborg. Paret fikk flere barn. Hun døde 43 år gammel den 24. mai 1722 og ble begravet i slottskirken i Glücksborg.


== Referanser ==
Sachsen-Marksuhl

Hertugdømmet Sachsen-Marksuhl, eller bare Sachsen-Marksuhl, var en historisk stat og et såkalt ernestinsk hertugdømme innenfor det tysk-romerske rike. Hertugdømmet ble regjert av huset Wettin og var lokalisert innenfor den nåværende tyske delstaten Thüringen. Hertugdømmet ble opprettet i 1662 for Johann Georg I av Sachsen-Eisenach. Hertugdømmet ble gjenforent med Sachsen-Eisenach i 1671.
Anhalt-Dessau

Anhalt-Dessau, var et fyrstedømme og senere et hertugdømme i det sentrale Tyskland i et område som i dag er en del av delstaten Sachsen-Anhalt. Anhalt-Dessau ble opprettet i 1396, da fyrstedømmet Anhalt-Zerbst ble delt i de to statene Anhalt-Köthen og Anhalt-Dessau. Hovedstaden var Dessau.
I 1544 ble fyrstedømmet delt på nytt, da Anhalt-Plötzkau ble opprettet. Fra 1561 var Anhalt Dessau og Anhalt-Köthen igjen under fyrstene av Anhalt-Zerbst. Og i 1603 ble Anhalt-Zerbst igjen delt i de to statene.
Fra 1396 til 1806 var Anhalt-Dessau et fyrstedømme. I 1806 ble det opphøyd til hertugdømme. Med bortgangen til den siste hertugen i 1863, ble området innlemmet i det nye hertugdømmet Anhalt.


== Fyrster av Anhalt-Dessau 1396-1561 ==
Sigismund I 1396–1405
Waldemar V 1405–1417
Sigismund II 1405–1448
Albert VI 1405–1448
Georg I 1405–1471
Ernest I 1471–1516
Georg II 1471–1509
Sigismund III 1471–1487
Rudolph IV 1471–1510
John V 1516–1544
Georg III 1516–1544
Joachim I 1516–1561Til fyrstedømmet Anhalt-Zerbst 1561.


== Fyrster av Anhalt-Dessau 1603-1807 ==
Johan Georg I 1603–1618
Johan Casimir 1618–1660
Johan Georg II 1660–1693
Leopold I 1693–1747
Leopold II 1747–1751
Leopold III 1751–1807
Prins Dietrich Regent 1751-1758Opphøyet til hertugdømme 1807.


== Hertuger av Anhalt-Dessau 1807-1863 ==
Leopold III 1751–1817
Leopold IV 1817–1863Fikk navnet hertugdømmet Anhalt i 1863.


== Eksterne lenker ==
(en) Principality Anhalt-Dessau – kategori av bilder, video eller lyd på Commons 
Regnal chronology
Central–Mid-Levels-rulletrappene

Central–Mid-Levels-rulletrappene er en samling av rullebånd i Hongkong, og er verdens lengste utendørs rullebåndtransportsystem. Båndene starter fra Des Voeux Road Central i strøket Central, går via SoHo og ender opp i boligområdet Mid-Levels i Conduit Road. Stigningen er totalt 135 meter og samlet lengde er ca 800 meter. Rulletrappene åpnet i 1993.


== Referanser ==


== Eksterne lenker ==
(en) Central-Mid-Levels escalators – kategori av bilder, video eller lyd på Commons
Dikloretansyre

Dikloretansyre, også kalt DCA eller dikloreddiksyre, er en kjemisk forbindelse med formelen CHCl2COOH. Det er en syre som er analog til etansyre hvor to av de tre hydrogenatomene i metylgruppen har blitt byttet ut med klor-atomer. Stoffet forekommer ikke naturlig og ble oppdaget i 1864. Saltformen til dikloretansyre har blitt studert som et mulig middel mot kreft.


== Fysikalske egenskaper ==
Kjemisk sett er dikloretansyre typisk for halogenerte organiske syrer. Det er et medlem av klorsyrefamilien. Ionet produseres når syren kommer i kontakt med vann. 


== Anvendelse som legemiddel ==
Dikloretansyre har tidligere vært testet som legemiddel mot melkesyreacidose med positivt resultat. Det er imidlertid en kjent bivirkning av stoffet leder til skade på nerver og lever.
I laboratorietester av isolerte kreftceller gjenoppretter dikloretansyre det opprinnelige stoffskiftet og fører til kreftcellenes selvdestruksjon.
En studie av mus gjort av University of Alabama i 2007 viste at dikloretasyre øker programmert celledød (apoptose), minsker spredningen og forhindrer svulstvekst uten forgiftning. Resultatene ble presentert i The New Scientist under overskriften "Billig, 'sikkert' legemiddel dreper de fleste kreftformer".Det er så langt ikke gjennomført vitenskapelige studier på mennesker som viser effekt mot kreft, og DCA er derfor ikke godkjent som kreftmedisin. Uautorisert distribusjon av DCA til kreftpasienter forekommer likevel, parallelt med konspirasjonsteorier om at legemiddelbransjen nekter å forske på stoffet.


== Referanser ==
Turks- og Caicosøyenes herrelandslag i fotball

Turks- og Caicosøyenes herrelandslag i fotball representerer Turks- og Caicosøyene i internasjonal fotball. Deres første kamp var et 3-0 tap mot Bahamas i 1999. Deres første seier var 2-0 mot Caymanøyene i 2006.


== Referanser ==
Comapedrosa

Comapedrosa, også skrevet Coma Pedrosa, er et fjell nordvest i Andorra i Pyreneene. Toppen når 2 942 moh, noe som gjør det til Andorras høyeste fjell. Fjellet ligger i kommunen La Massana, nær grensen til Spania og Frankrike. Nærmeste landsby er Arinsal, der det også er anlagt skisportsanlegg.  


== Referanser ==


== Eksterne lenker ==
Parc Natural Comunal de les Valls del Comapedrosa
Valira

Valira, også kalt Gran Valira, er en elv i Andorra. Den har sitt utspring i Pyreneene og er en sideelv til Segre, som igjen renner ut i Ebro, en av de viktigste elvene i Spania. Valira renner gjennom hovedstaden Andorra la Vella.
Valira er Andorras største elv. Den samler alle elver i landet, bortsett fra i Solana d'Andorra, som ligger på nordsiden av Pyreneene. Hovedelven dannes av Valira d'Orient og Valira del Nord, som møtes i kommunen Escaldes-Engordany. Også elven Madriu renner ut i Valira. Elvesystemet er til sammen 41,4 km langt.


== Referanser ==
Valira d’Orient

Valira d'Orient eller Valira d'Encamp er en elv i Andorra. Den har sitt utspring i Encamp, flyter sammen med Valira del Nord i Escaldes-Engordany og danner hovedelven Valira, Andorras viktigste elv.


== Referanser ==
Valira del Nord

Valira del Nord eller Valira d'Ordino er en elv i Andorra. Den har sitt utspring i Ordino, flyter sammen med Valira d'Orient i Escaldes-Engordany og danner hovedelven Valira, Andorras viktigste elv.


== Referanser ==
Juclar

Juclar er en innsjø i Andorra. Den er landets største og dypeste. 
Juclar ligger på 2300 meters høyde i Vall d'Incles i kommunen Canillo. På det dypeste er innsjøen 90 meter. Den dekker et areal på 21,3 hektar. Juclar ble dannet ved oppdemming i forbindelse med kraftverksutbygging.Ved innsjøen finnes det hytte for fotturister og det er tilrettelagt for dykking.


== Referanser ==
Johannes Bøttger

Johannes Bøttger (født 1769, død 25. april 1824) var en organist og musiker som virket i byen Scheen (Skien). 
Ifølge familietradisjonen var Bøttger født i Hertugdømmene, og han hadde virket som musikklærer i København blant annet for gehejmekonferensråd Frederik Sophus Rabens barn. Det fortelles også at hans usedvanlig smukke ytre, skal ha ført til et ønske fra høyt hold om skifte av oppholdssted. I 1796 får han utstedt reisepass hvis innledning lyder:

Ober Præsident, Samt Borgemestere og Raad i den Kongelige Residents-Stad Kiøbenhavn Gjøre hermed vitterligt, at nærværende Musicus Hr. Iohannes Bøttger agter nu at reyse herfra Staden til Scheen i Norge...

Bøttger skal først ha oppholdt seg som musikklærer hos Niels Aal på Ulefos, før han ble organist i Scheen. Han ga konserter til byens borgere, og trakterte både orgel, klaver og langeleik. 
27. juli 1798 giftet han seg i Larvik med Mette Marie Schjøth, og fikk med henne en tallrik barneflokk, deriblant den senere arkitekt og stortingsmann Hother Bøttger. Som organist ble han etterfulgt av Hans Johnsen.


== Referanser ==
Antoni Martí

Antoni Martí Petit (født 10. november 1963 i Escaldes-Engordany) er en andorransk arkitekt og politiker. Han var statsminister i Andorra fra 11. mai 2011 til 16. mai 2019. Martí tilhører Demòcrates per Andorra.Martí er utdannet arkitekt fra École nationale supérieure d'architecture de Toulouse. Han var fra 1994 til 2003 representant i Andorras nasjonalforsamling for Partit Liberal d'Andorra. Fra 2004 til 2011 var ordfører i Escaldes-Engordany.Ved valget i mars 2015 vant Martí gjenvalg til tross for at Partit Liberal d'Andorra stilte egen liste og Demòcrates per Andorra gikk tilbake i oppslutning. 16. mai 2019 ble han etterfulgt som statsminister av Xavier Espot.


== Referanser ==
Gyldenløves gate (Kristiansand)

Gyldenløves gate (1-99, 2-76) er en gate i Kvadraturen i Kristiansand som ligger i bydelen Kvadraturen/Eg. Gaten har sitt løp fra Smits kai i Vestre havn til Otra. 108 eiendommer er matrikulert til gaten.
Gaten har sitt navn etter Ulrik Fredrik Gyldenløve.

I gatens vestre ende ligger havnelageret, i den østre, på elvebredden, den lange trebygningen som opprinnelig huset det såkalte Thranitterverftet.
I kvartalet mellom Markens gate og Kirkegata ligger Kristiansand folkebibliotek, Jens Bjørneboes plass, Latinskolebygningen og Kristiansand domkirke. I neste kvartal ligger Wergelandsparken. I Festningsgata sperres gaten for kjøring med en tverrgående midtrabatt. I gateløpet er det anlagt nedkjøringsrampe til et underjordisk parkeringsanlegg. Gateløpet øst for Festningsgata (Posebyen) er i hovedsak kranset av bolighus.
Parallellgaten mot nord er Skippergata, mot sør Rådhusgata.


== Se også ==
Gyldenløve


== Referanser ==
Skippergata (Kristiansand)

Skippergata (3-133, 2A-110) er en gate i Kvadraturen i Kristiansand som ligger i bydelen Kvadraturen/Eg. Gaten har sitt løp fra Vestre Strandgate til Elvegata. 135 eiendommer er matrikulert til gaten. Gateløpet øst for Festningsgata er i hovedsak kranset av bolighus.
Parallellgaten mot nord er Henrik Wergelands gate, mot sør Gyldenløves gate.


== Eksterne lenker ==
(en) Skippergata, Kristiansand – kategori av bilder, video eller lyd på Commons
MS «Fru Inger»

MS «Fru Inger» var en rutebåt som gikk mellom Trondheim, Fosenbygdene og nærliggende øyer. Båten var eid og ble drevet av Fosen Trafikklag AS og gikk i fast rute i 23 år fra juni 1950 til juni 1973. Båten skal ha blitt kalt «Trondheimsfjordens Dronning» og «Trondheimsfjordens Svane». Den ble regnet som en fjordbuss, blanding av luksus til mer folkebåt.


== Tekniske spesifikasjoner ==
Båten ble levert av Stord Verft som byggenummer 6. Båten hadde lengde 142,8 fot, bredde 27,6 fot og dybde 8,7 fot, og var på 461 bruttotonn. Toppfarten var 13,5 knop og den hadde en kapasitet på 497 passasjerer.


== Ettertiden ==
Båten tok turen til Bergen i 1974, Fredrikstad 1976, Fredriksborg i Danmark i 1977 og Newcastle i England, før den ble solgt til Amerika.  Der ble den brukt som yacht på Californias vestkyst med navnet «California Rose». Den figurte både i Falcon Crest og i A-Team.
I 2000 sporet Tore Strømøy opp båten i programmet Tore på sporet. Han lette lenge før han fant den igjen, og da lå restene av MS «Fru Inger» i Mazatlán i Mexico. Det ble forsøkt å bringe båten hjem til Norge uten at det førte til noe resultat.


== Referanser ==


== Eksterne lenker ==
(en) MS «Fru Inger» – Den internasjonale sjøfartsorganisasjonen 
Fru Inger – Wiki Strinda, Strinda historielag
Bilder av MS Fru Inger
NRK Trøndelag 2001 «"Fru Inger" på vei hjem?»
Hvit Svane
Fru Inger Tore på sporet, NRK nett-TV
Magnar Florholmen

Magnar Florholmen (født 21. september 1957) er en norsk tidligere fotballspiller. Han var spiss, og spilte for Rosenborg Ballklub. 
Han har flere landskamper for aldersbestemte lag, og spilte til sammen 101 offisielle kamper for Rosenborg i perioden 1975-1984. Etter karrieren gikk Florholmen over i en jobb i Adidas i flere år, før han avsluttet jobbkarrieren ved MX Sport på Malviksenter.


== Referanser ==


== Eksterne lenker ==
(no) Magnar Florholmen – Norges Fotballforbund
Gallowayfe

Gallowayfe (Bos taurus galloway) er en storferase fra sydvestre Skottland. Det er den eldste britiske storferasen og verdens eldste hornløse kjøttferase. Man mener gallowayfeet kan stamme helt tilbake fra skyternes hornløse kveg (år 485–425 f.Kr.). De fleste opptegnelser om gallowayfe brant opp i 1851. Deretter ble stambok opprettet, og avlsarbeidet med de nåværende gallowaytyper begynte.
Rasen er naturlig kollet. Mulepartiet er bredt, og pelsen er tradisjonelt sortbrun. Gallowayfe har under- og ytterpels med lange dekkhår og krøllet ullen underpels, som isolerer mot både kulde og varme. Dekkhårene virker vannavvisende. Dyrets hals er kort. Bekkenet er bredt, og benene er korte og robuste. Den skotske opprinnelige variant er noe mindre ene den amerikanske. Okser av den skotske variant veier omkring 700–800 kg, mens kua veier omkring 400–450 kg. Kalvenes fødselsvekt ligger på 25–32 kg.
Gallowayfe er rolige og lett å omgås. Mod en ytre trussel holder flokken seg sammen og gjør felles front mot fienden. Gallowayfe gir ved slakting høye kjøttprosenter. Dyrene vokser langsomt. En okse bruker ca. 18 måneder på å bli slaktemoden.
Gallowayfeet er i stand til å fordøye store mengder av næringsfattige vekster som for eksempel lyng.


== Eksterne lenker ==
Norsk Galloway
Oklahoma State University
Armsjön

Armsjön er en innsjø på grensen mellom landskapene Medelpad og Hälsingland i Sverige, ca 20 km sør for Sundsvall, og i nærheten av Bottenhavet. Innsjøens overflate ligger, ved normal vannstand, 64 meter over havet, og har et overflateareal, målt sammen med Skarhålssjön, på 14 km². Innsjøens utløp munner ut i Bottenhavet.
På 1950-tallet utførte dr. Puke ved Uppsala universitet en kartlegging for sivilforsvaret over hvilke innsjøer som kunne være egnet som drikkevannsreservoar ved en eventuell atomkrig, og Armsjön var den innsjøen som ble oppgitt som renest av de oppmålte innsjøene. Innsjøens største dyp er på 24 meter, og ligger i den sørlige delen av den. Det er satt ut flere fiskearter i innsjøen, blant annet ørret, røye og sik, men innsjøens bestand av gjedde har gjort arbeidet vanskelig. I et tilfelle på 1980-tallet ble det satt ut 13 500 ørretyngel i innsjøen og innsjøens tilløpende elver.
Gary Kikaya

Gary Kikaya (født 4. februar 1980) er en kongolesisk friidrettsutøver, som konkurrerer i sprintløp (400 meter). Han representerte Den demokratiske republikken Kongo under Sommer-OL 2008, der han ble utslått i semifinalen.


== Eksterne lenker ==
(en) Gary Kikaya – Olympics.com 
(en) Gary Kikaya – Olympic.org 
(en) Gary Kikaya – Olympedia 
(en) Gary Kikaya – Sports-Reference (OL-resultater – arkivert) 
(en) Gary Kikaya – World Athletics 
(en) Gary Kikaya – Diamond League 
(en) Gary Kikaya – Track and Field Statistics
Herry Saliku Biembe

Herry Saliku Biembe (født 14. mai 1981) er en kongolesisk amatørbokser, som konkurrerer i vektklassen mellomvekt. Biembe har ingen større internasjonale resultater, og fikk sin olympiske debut da han representerte Den demokratiske republikken Kongo under Sommer-OL 2008, der han ble slått ut i første runde.


== Eksterne lenker ==
(en) Herry Saliku Biembe – Olympedia 
(en) Herry Saliku Biembe – Sports-Reference (OL-resultater – arkivert) 
(en) Herry Saliku Biembe – BoxRec
Stany Kempompo Ngangola

Stany Kempompo Ngangola (født 8. januar 1974) er en kongolesisk svømmer, som spesialiserer seg i disiplinen fristil.
Han har ingen større internasjonale resultater, og fikk sin olympiske debut da han representerte Den demokratiske republikken Kongo under Sommer-OL 2008, der han ble slått ut i de innledende heatene.


== Eksterne lenker ==
(en) Stany Kempompo Ngangola – Olympedia 
(en) Stany Kempompo Ngangola – Sports-Reference (OL-resultater – arkivert)